Συστηματική ανασκόπηση της αποτελεσματικότητας και της ασφάλειας της πεγκυλιωμένης ιρινοτεκάνης σε συμπαγείς όγκους
Creators: name: Γογάδης, Αριστείδης Θεόδωρου
Publisher: name: Aristotle University of Thessaloniki
Year: 2020
Subjects: Κλινική Φαρμακολογία
Βιομηχανική Φαρμακολογία
Κλινική Τοξικολογία
Καταγραφή
Clinical Pharmacology
Industrial Pharmacology
Clinical Toxicology
3. Reference

description: Η πεγκυλιωμένη ιρινοτεκάνη αποτελεί ένα συζευγμένο πολυμερές μακράς δράσης της ιρινοτεκάνης, που αναπτύχθηκε με σκοπό να μειωθεί η μέγιστη συγκέντρωση στο πλάσμα του ενεργού μεταβολίτη της, του SN-38, και να αυξηθεί η έκθεση των καρκινικών κυττάρων στο συγκεκριμένο μεταβολίτη. Ασκεί τη δράση της μέσω της αναστολής της τοποϊσομεράσης Ι, ενός ενζύμου που υπάρχει στα κύτταρα των θηλαστικών, υπεύθυνο για την χαλάρωση του DNA από την υπερσπείρωση που προκαλεί η διχάλα της αντιγραφής ή το σύμπλοκο μεταγραφής. Σκοπός της παρούσας συστηματικής ανασκόπησης είναι η διαπίστωση της αποτελεσματικότητας και της ασφάλειας της πεγκυλιωμένης ιρινοτεκάνης. Κλινικές μελέτες φάσης Ι, ΙΙ και ΙΙΙ συμπεριλήφθηκαν μετά από εκτενή βιβλιογραφική αναζήτηση. Στις συγκεκριμένες μελέτες γίνεται σύγκριση της πεγκυλιωμένης ιρινοτεκάνης με ιρινοτεκάνη ή με τη θεραπεία επιλογής του θεράποντα και μελέτες στις οποίες έγινε σύγκριση διαφορετικών συγκεντρώσεων της πεγκυλιωμένης ιρινοτεκάνης. Οι ασθενείς που έλαβαν μέρος ήταν άνω των 18 ετών, σε καλή γενική κατάσταση και έπασχαν από μεταστατικό συμπαγή όγκο. Η αποτελεσματικότητα εξετάστηκε με βάση το ποσοστό απόκρισης (Response Rate-RR), τον χρόνο επιβίωσης χωρίς πρόοδο νόσου (Progression Free Survival-PFS) και την συνολική επιβίωση (Overall Survival-OS), ενώ η ασφάλεια διαπιστώθηκε με βάση τις καταγεγραμμένες ανεπιθύμητες ενέργειες βαθμού 3-4. Σε όλες τις κλινικές μελέτες που εξετάστηκαν, η πεγκυλιωμένη ιρινοτεκάνη εμφάνισε παρόμοια αποτελεσματικότητα με τον συγκρινόμενο παράγοντα, ενώ οι ασθενείς που την έλαβαν εμφάνισαν λιγότερες σοβαρές ανεπιθύμητες ενέργειες. Από τη κλινική μελέτη φάσης ΙΙΙ σε ασθενείς με μεταστατικό καρκίνο μαστού, προέκυψε ότι η πεγκυλιωμένη ιρινοτεκάνη προσέφερε, στατιστικώς σημαντικά, μεγαλύτερη ολική επιβίωση σε ασθενείς με εγκεφαλικές μεταστάσεις. Προς αυτήν την κατεύθυνση κινείται ήδη μια κλινική μελέτη φάσης ΙΙΙ, της οποίας τα αποτελέσματα αναμένονται στα τέλη του 2020
description: Etirinotecan Pegol is a long acting conjugate polymer of irinotecan, that was developed in order to reduce the maximum plasma concentration of its active metabolite, SN-38, and also to increase the exposure of this metabolite to the cancer cells. Its mechanism of action is the inhibition of topoisomerase I, an enzyme of the mammalian cell, which is responsible for the relaxation of the DNA supercoiling due to the replication fork or the transcription complex. The aim of this systematic review is to determine the efficacy and safety of etirinotecan pegol. After a thorough search of the bibliography, phase I, II and III clinical trials were included. In these clinical trials, there is comparison of etirinotecan pegol with irinotecan or with treatment of physician’s choice and comparison between different doses of etirinotecan pegol. Patients that took part in these clinical trials were at least 18 years old, in good performance status, suffering from metastatic solid tumor. The efficacy of etirinotecan pegol was determined based on response rate (RR), progression free survival (PFS) and overall survival (OS), while safety was determined based on the reported serious adverse events, grade 3-4. In the above clinical trials, etirinotecan pegol presented similar efficacy with each agent that was compared, but the patients that received it reported less adverse events, grade 3-4. Regarding the phase III clinical trial on patients with metastatic breast cancer, it was observed that patients with brain metastases receiving etirinotecan pegol achieved greater overall survival with statistical significance. Towards this direction, a phase III clinical trial is underway, targeting these patients. Results from this trial are expected at the end of 2020